  Туспуктэм: Григорий Фомин Наталия Сильвестрова 0+ 10-тӥ тулыспалэ Ижысь Шор карлудын дасэтӥзэ «Пельняньлэн дунневыл нуналэз» фестиваль ортчоз. Со улсын куноос понна ӵошатсконъёс, мастер-классъёс но шулдыръяськонъёс радъяськозы. Со сярысь элькун тӧролэн но кивалтэтлэн пресс-службазы ивортӥз. Фествиаль 7 часын ӵукна чорыганъя «Шудо визнан» чемпионатэн (0+) кутскоз. 10 часын Шор карлудын «Пельменный СЪЕСТ» кутскоз. Куноос пӧртэм пушкесъёсын пельнянь но мукет удмурт сиёъёсты веръяны быгатозы. Озьы ик пельнянез доре басьтыны луоз. Со дыре ик ӵужонболъя ӵошатсконъёс кутскозы. Кибашлыослэн ужъёсынызы адӟытон, нылпиослы «Шудон корка» площадка усьтӥськоз. 11 часын валтӥсь сцена вылын Удмуртиысь дано артистъёс, егит кырӟасьёс калыкез шулдыртозы. Со вакытэ ик «Пумита!», «Шудомы! Эктомы!», «День зимних видов спорта» площадкаос ужаны ӧдъялозы. «Дуннеез котыръялом!» квест ортчоз, пыриськисьёс усто кузьымъёс басьтыны быгатозы. «Защитники Отечества» площадкаын нимысьтыз ожгар ужрадын ожмаськисьёслы открытка яке гожтэт келяны луоз. Озьы ик 11 часын спортсменъёс PelmenRun тол бызьылонэ потозы. 12 часын фестивалез усьтон сӥё-дано ужрад кутскоз. «Пельняньлэсь салам!» акци улсын Россилэн пӧртэм сэрегъёсаз открыткаос дунтэк келяны луоз. Со дыре ик мастер-классъёс мынозы. Куноос фотозонаосын чебер туспуктэм лэсьтыны быгатозы. «Динамо» стадионын нискыланъёс ортчозы, асьсэ конькиосынызы лыктэмъёслы пырон дунтэк. 17 часын розыгрыш радъяськоз, вормисьёслы арлы тырмыт пельнянь кузьмалозы. Шулдыръяськонлэсь пыр-поч программазэ фестивальлэн сайтысьтыз учкыны луоз. Тодэ вайытом, «Пельняньлэн дунневыл нуналэз» фестиваль (0+) улсын видеороликъёсъя «Кибашлы усточиос» (0+) но муниципал кылдытэтъёс куспын «Азьлозэ малпаса» (0+) вожвылъяськонъёс, Пельнянь кубок понна КВН шудон (6+), Удмуртилэн историез сярысь визьбур шудон но элькунысь дано интыосъя квест радъяськоз, арня ӵоже кафеосын но ресторанъёсын нимысьтыз меню ӵекто. Тегъёс: Пельняньлэндунневылнуналэз Удмуртиысьтуризм йӧскалыклулчеберет фестиваль Ижкар Удмуртия  